Video: Salin maalivireessä Espoossa – Classic voiton päässä välieristä « Pääkallo.fi – salibandy
Video: Salin maalivireessä Espoossa – Classic voiton päässä välieristä
Eemeli Salin (oik.) oli vahvassa vireessä keskiviikkona. Kuva: Juhani Järvenpää
Westend Indians isännöi keskiviikkona Tampereen Classicia miesten Salibandyliigan puolivälierissä. Classic haki Espoosta 7-4-voiton. Tamperelaisten maaliseppona kunnostautui ensimmäisessä erässä hattutempun iskenyt Eemeli Salin. Mikko Leikkanen iski pisteet 1+2. Sami Johansson (1+1) ja Joonas Pylsy (0+2) olivat myös kahden tehopisteen miehiä.
Classic johtaa puolivälieräsarjaa voitoin 3-1. Ottelusarja on katkolla lauantaina Tampereella.